b'\n_START_ARTICLE_\nOboronia\n_START_SECTION_\nUtseende\n_START_PARAGRAPH_\nMiddelsstore (vingespenn ca. 35 millimeter) bl\xc3\xa5vinger med brede, rundede vinger, med en bitteliten stjert p\xc3\xa5 bakvingen hos de fleste artene. Ulikt de fleste andre bl\xc3\xa5vinger har de ingen bl\xc3\xa5farge, oversiden er hvit med m\xc3\xb8rkbrune vingespisser og ytterkanter._NEWLINE_Undersiden er nesten rent hvit.\n_START_SECTION_\nLevevis\n_START_PARAGRAPH_\nDisse artene lever i skog. Larvene til i alle fall noen av dem lever p\xc3\xa5 planter i ingef\xc3\xa6rfamilien eller p\xc3\xa5 blomster av arter i familien Costaceae.\n_START_SECTION_\nUtbredelse\n_START_PARAGRAPH_\nSlekten er utbredt i tropisk Afrika, med flest arter i den vestlige delen.'